భారత్‌-పాక్‌ మ్యాచ్‌పై
గవాస్కర్‌ ఆసక్తికర వ్యాఖ్య
న్యూఢిల్లీ : వరల్డ్‌ టి20లో భాగంగా ఈనెల 19న జరుగనున్న భారత-పాకిస్థాన్‌ మ్యాచ్‌పై మాజీ కెప్టెన్‌ గవాస్కర్‌ ఆసక్తికర వ్యాఖ్య చేశాడు.కాగా ఈడెన్‌ గార్డెన్స్‌లో దాయాది జట్ల మధ్య జరుగనున్న పోరులో టీమిండియాలో ఒత్తిడి ఉందని,టోర్నీ ప్రారంభానికి ధోనీ సేనను అందరూ ఫేవరెట్‌గా భావించారని,టైటిల్‌ కూడా గెలుస్తుందని ఊహించారన్నాడు. ప్రారంభ మ్యాచ్‌లో న్యూజిలాండ్‌ చేతిలో ఓడిన తరువాత టీమిండియాపై ఒత్తిడి పెరిగిందన్నాడు. బంగ్లాదేశ్‌పై విజయంతో పాకిస్థాన్‌ ఆత్మవిశ్వాసంతో ఉందని,భారత్‌తో జరుగబోయే మ్యాచ్‌లో అప్రిది సేన ఫేవరెట్స్‌గా బరిలోకి దిగే అవకాశముందని విశ్లేషించాడు. ఎప్పటి లాగే భారత్‌ బ్యాటింగ్‌కు,పాకిస్థాన్‌ బౌలింగ్‌కు పోటీ ఉంటుందని వివరించాడు.ఆసియా కప్‌లో ఇబ్బంది పెట్టిన పాక్‌ పేసర్‌ మహ్మద్‌ అమీర్‌ను ఎలా ఎదుర్కొవాలనే విషయంలో ఈపాటికే భారత బ్యాట్స్‌మెన్‌ నేర్చుకునే ఉంటారన్న విశ్వాసాన్ని వ్యక్తం చేశాడు.ప్రపంచ కప్‌లో పాకిస్థాన్‌ పై ఎప్పుడు ఓడిపోని రికార్డును టీమిండియా కొనసాగిస్తుందో,లేదో చూడాలి.